b'\n_START_ARTICLE_\nNeurolingvistinen ohjelmointi\n_START_PARAGRAPH_\nNeurolingvistinen ohjelmointi (NLP; engl. neuro-linguistic programming) on soveltavan psykologian_NEWLINE_suuntaus, jonka tarkoituksena on parantaa ihmisten v\xc3\xa4list\xc3\xa4 kommunikaatiota ja oppimista. NLP:ll\xc3\xa4 ei nimest\xc3\xa4\xc3\xa4n huolimatta ole neurotieteisiin perustuvaa pohjaa vaan se luokitellaan n\xc3\xa4k\xc3\xb6kulmasta riippuen new ageksi tai n\xc3\xa4enn\xc3\xa4istieteeksi._NEWLINE_NLP:ll\xc3\xa4 ei ole yhten\xc3\xa4ist\xc3\xa4 teoreettista pohjaa, vaan siihen on otettu mukaan useita toimivia tekniikoita tutkimalla ja videoimalla menestyksekk\xc3\xa4it\xc3\xa4 terapeutteja. Se pohjautuu kielitieteen professori John Grinderin ja psykologi Richard Bandlerin 1970-luvun alussa tekemiin tutkimuksiin, mink\xc3\xa4 j\xc3\xa4lkeen siihen on lis\xc3\xa4tty uusia tekniikoita, ja NLP-liike on jakautunut useisiin eri suuntauksiin. K\xc3\xa4yt\xc3\xa4nn\xc3\xb6ss\xc3\xa4 monien nykyterapeuttien k\xc3\xa4ytt\xc3\xa4m\xc3\xa4 NLP on eri psykologian osa-alueiden soveltamista k\xc3\xa4yt\xc3\xa4nt\xc3\xb6\xc3\xb6n, eik\xc3\xa4 en\xc3\xa4\xc3\xa4 noudata puhtaasti alkuper\xc3\xa4ist\xc3\xa4 NLP-filosofiaa._NEWLINE_NLP:t\xc3\xa4 soveltaa my\xc3\xb6s moni koulutusyhteis\xc3\xb6 ja kouluttaja, auttaen henkil\xc3\xb6it\xc3\xa4 nopeuttamaan kehittymist\xc3\xa4\xc3\xa4n one-on-one. Suomessa on toiminut vuodesta 1990 alkaen Suomen NLP-yhdistys, joka on 20 vuotta tutkinut, kehitt\xc3\xa4nyt ja kouluttanut NLP:t\xc3\xa4 Suomessa. J\xc3\xa4seni\xc3\xa4 yhdistyksess\xc3\xa4 oli helmikuussa 2010 n. 830. Suomen NLP-yhdistys julkaisee sivustollaan kansainv\xc3\xa4lisen k\xc3\xa4yt\xc3\xa4nn\xc3\xb6n mukaisia NLP-koulutuksia (NLP Practitioner, NLP Master Practitioner, NLP Trainer) jotka t\xc3\xa4ytt\xc3\xa4v\xc3\xa4t kriteerit niin kouluttajan, keston (perustasolla 132\xc2\xa0h) kuin koulutuksen sis\xc3\xa4ll\xc3\xb6n osalta. Lis\xc3\xa4ksi alkuper\xc3\xa4isen NLP-suuntauksen edustaja on Society of NLP. Vastaavia koulutusyhteis\xc3\xb6ja maailmalla on useita mm. NLPU, IANLP, IANLPt jne. _NEWLINE_Suomessa NLP:n k\xc3\xa4ytt\xc3\xa4minen opetuksessa on lis\xc3\xa4\xc3\xa4ntynyt niin lukioissa kuin koulun erityisopetuksessa, jossa opetuksen ohella arvioidaan esimerkiksi k\xc3\xa4ytt\xc3\xa4\xc3\xa4k\xc3\xb6 oppilas oppimisessaan kinesteettist\xc3\xa4, auditiivista vai visuaalista oppimistyyli\xc3\xa4. Uudessa tieteellisiss\xc3\xa4 tutkimuksessa ajatus eri oppimistyyleist\xc3\xa4 on kuitenkin kyseenalaistettu.\n_START_SECTION_\nHistoria\n_START_PARAGRAPH_\nNLP:n loivat alun perin radikaalina tunnettu kielitieteen professori John Grinder ja _NEWLINE_filosofian ja psykologian opiskelija Richard Bandler Kalifornian yliopistossa Santa Cruzissa. Bandler piti iltaisin terapiakoulutusta, jossa sovelsi vuokraem\xc3\xa4nn\xc3\xa4lt\xc3\xa4\xc3\xa4n, perheterapeutti Virginia Satirilta oppimiaan taitoja. Kuultuaan asiasta Grinder osallistui Bandlerin tilaisuuksiin, innostui ja sanoi Bandlerille \xe2\x80\x9dOpeta minulle mit\xc3\xa4 sin\xc3\xa4 teet, min\xc3\xa4 sanon sitten mit\xc3\xa4 se on.\xe2\x80\x9d My\xc3\xb6hemmin NLP:t\xc3\xa4 alkoivat kehitt\xc3\xa4\xc3\xa4 Leslie Cameron-Bandler, Judith DeLozier, Robert Dilts, Maryann ja Edward Reese, Todd Epstein ja Tad James. NLP:n kehitykseen ovat hyvin voimakkaasti vaikuttaneet my\xc3\xb6s hypnoositerapeutti Milton H. Erickson ja antropologi Gregory Bateson. Bandler perusti maailmanlaajuisen yhteis\xc3\xb6n The Society of NLP:n ohjaamaan NLP-nimen k\xc3\xa4ytt\xc3\xb6\xc3\xa4 ja korkealaatuisen NLP-koulutuksen toteutumista. Samoin perustein mm. Robert Dilts ja moni muu taho kouluttaa ja kehitt\xc3\xa4\xc3\xa4 NLPt\xc3\xa4. Suomen NLP-yhdistys edustaa NLPt\xc3\xa4 20 vuoden kokemuksella laajasti ja monipuolisesti ottaen huomioon niin Bandlerin kuin muidenkin NLP:n kehitt\xc3\xa4jien n\xc3\xa4kemyksi\xc3\xa4 NLP:st\xc3\xa4. NLP:n perusjatukset ja rakenteet kaikissa nykyisiss\xc3\xa4 NLP Yhteis\xc3\xb6iss\xc3\xa4 ovat samoja jotka on luotu alkuaikoina ja NLP:t\xc3\xa4 on kehitetty valtavasti eri toimijoiden taholta vastaamaan t\xc3\xa4t\xc3\xa4 lis\xc3\xa4\xc3\xa4 koko ajan. Mik\xc3\xa4\xc3\xa4n ei kumoa jo sit\xc3\xa4 mik\xc3\xa4 on luotu vaan tuo lis\xc3\xa4\xc3\xa4 syvyytt\xc3\xa4 ja ulottuvuutta NLP:n.  _NEWLINE_Maailmalla ehk\xc3\xa4 tunnetuin NLP-menetelmi\xc3\xa4 k\xc3\xa4ytt\xc3\xa4v\xc3\xa4 yritysvalmentaja on Anthony Robbins. Robbinsin lis\xc3\xa4ksi on suuri joukko yritysvalmentajia joilla on k\xc3\xa4yt\xc3\xb6ss\xc3\xa4 NLP ty\xc3\xb6kaluja ja ajattelua. NLP on joustavaa ja toimii joustavasti monessa eri konteksissa.'